*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*115. számú előterjesztés*

Bátaszék Város Önkormányzat Képviselő-testületének 2024. június 26-án

16 órakor megtartandó ülésére

Döntés Bátaszék Város Településrendezési Eszközeinek 3. számú módosítása során Települési Környezeti Értékelés készítéséről

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság 2024.06.25. |

***Tisztelt Képviselő-testület!***

A tisztelt Képviselő-testület a 68/2024. (III. 20.) önkormányzati határozatában döntött Bátaszék Város Településrendezési Eszközeinek 3. számú módosításáról (a továbbiakban: Tervmódosítás), melynek véleményezési folyamatát *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) előírásainak megfelelően általános egyeztetési eljárás keretében folytat le.

A Településrendezési Eszközök módosítására a következő pontokban kerül sor:

* 1. A Bátaszék külterületi 058/41 hrsz-ú (Ma) földrészlet baromfi-feldolgozó üzem létesítésére alkalmas övezetbe sorolása.
  2. A Bátaszék belterületi 700 hrsz-ú (Lk-1) földrészlet négy lakásos társasház építésére alkalmas építési övezetbe sorolása.
  3. Indokoltság esetén a magasabb rendű jogszabályoknak való megfelelés célját szolgáló módosítások elvégzése.

A Tervmódosítás várható környezeti hatásai jelentőségének eldöntésére irányuló eljárás lefolytatásához Tóth Dóra Kata (a továbbiakban: Tervező) elkészítette a *„Bátaszék város településrendezési tervének 3. számú módosítása - környezeti értékelés eseti eldöntésének tájékoztató anyaga”* megnevezésű Tervdokumentációt.

A Tervdokumentáció alapján a Polgármester kikérte a környezet védelméért felelős közigazgatási szervek (a továbbiakban: Szervek) véleményét a Települési Környezeti Értékelés elkészítésének szükségességéről.

A Szervek egybehangzó véleménye szerint, a Tervmódosításhoz nem szükséges Települési Környezeti Értékelést készíteni, azaz a környezeti vizsgálat lefolytatása nem szükséges.

Kérem a Tisztelt Képviselő-testületet a Települési Környezeti Értékelés készítésével kapcsolatos előterjesztés megvitatására és a szükséges döntés meghozatalára!

Mellékletek: A Szervek véleményei

***H a t á r o z a t i j a v a s l a t :***

**Bátaszék Város Településrendezési Eszközeinek 3. számú módosítása során Települési Környezeti Értékelés készítésére**

Bátaszék Város Önkormányzatának Képviselő-testülete

1. Bátaszék Város Önkormányzatának Képviselő-testülete (a továbbiakban: Képviselő-testület) Bátaszék Város Településrendezési Eszközeinek 3. számú módosításával (a továbbiakban: Tervmódosítás) kapcsolatban a Települési Környezeti Értékelés eseti eldöntésére irányuló eljárás során a környezet védelméért felelős államigazgatási szervek (a továbbiakban: Szervek) jelen határozat 1. melléklete szerint összegzett véleményeit megismerte, az abban foglaltakkal egyetért.
2. A Képviselő-testület a Szervek véleményét elfogadva dönt arról, hogy a Tervmódosításhoz nem készíttet Települési Környezeti Értékelést.
3. A Képviselő-testület felkéri a Polgármestert, hogy a Tervmódosítás véleményezési szakaszának kezdeményezésével egyidejűleg jelen döntést is töltse fel az E-TÉR egyeztető felületre.

*Határidő:* értelemszerűen

*Felelős*: Dr. Bozsolik Róbert polgármester a (3) bekezdésben

foglaltakért

*Határozatról értesül:* Bátaszéki KÖH városüz. iroda

Bátaszéki KÖH pénzügyi iroda

irattár

1. *melléklet a .../2024. (... ...) önkormányzati határozathoz*

**TELEPÜLÉSI KÖRNYEZETI ÉRTÉKELÉS**

**ESETI ELDÖNTÉSÉNEK ÖSSZEGZÉSE**

Bátaszék Város Településrendezési Eszközeinek 3. számú módosítása

Bátaszék Város Önkormányzatának Képviselő-testülete *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 17. § (1) bekezdés b) pont előírása alapján a 68/2024. (III. 20.) önkormányzati határozatában döntött Bátaszék Város Településrendezési Eszközeinek 3. számú módosításáról (a továbbiakban: Tervmódosítás).

Bátaszék Város Polgármestere *az egyes tervek, illetve programok környezeti vizsgálatáról* szóló 2/2005. (I. 11.) Korm. rendelet (a továbbiakban: SKVr.) 4. § (2) bekezdés alapján kikérte a környezet védelméért felelős közigazgatási szervek (a továbbiakban: környezet védelméért felelős szervek) véleményét arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás.

**A környezet védelméért felelős szervek véleményei**

az SKVr. 3. melléklete szerint:

1. **Környezetvédelemre kiterjedően** *(környezetvédelmi hatóság)*

**Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Környezetvédelmi Osztály** - TOG/82/00518-7/2024. (2024.05.23.)

Megállapítja, hogy a Tervmódosításhoz kapcsolódóan környezetvédelmi, természetvédelmi és hulladékgazdálkodási szempontból környezeti vizsgálat lefolytatása nem indokolt.

*A véleményt köszönettel vettük.*

1. T**ermészet- és tájvédelemre kiterjedően***(nemzeti park igazgatóság és a természetvédelmi hatóság)*

**Duna-Dráva Nemzeti Park Igazgatóság** - DDNPI/1144 - 2/2024. (2024.05.14.)

Megállapítja, hogy a Tervmódosítás természeti értékre várhatóan nem lesz jelentős hatással, természetvédelmi szempontból a környezeti vizsgálat elvégzése nem indokolt.

*A véleményt köszönettel vettük.*

**Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Természetvédelmi Osztály** - TOG/82/00518-7/2024. (2024.05.23.)

Megállapítja, hogy a Tervmódosításhoz kapcsolódóan környezetvédelmi, természetvédelmi szempontból környezeti vizsgálat lefolytatása nem indokolt.

*A véleményt köszönettel vettük.*

1. K**örnyezet- és település-egészségügyre kiterjedően***(közegészségügyi hatáskörében eljáró vármegyei kormányhivatal)*

**Tolna Vármegyei Kormányhivatal Népegészségügyi Főosztály Közegészségügyi és Járványügyi Osztály** - TOR/71/00223-3/2024. (2024.05.21.)

Megállapítja, hogy népegészségügyi szempontból a Tervmódosításhoz környezeti értékelés elkészítése nem indokolt.

*A véleményt köszönettel vettük.*

1. A **felszíni és a felszín alatti vizek minőségi és mennyiségi védelmére, továbbá súlyos ipari balesetek megelőzésére kiterjedően** *(vízvédelmi és vízügyi hatóság)*

**Fejér Vármegyei Katasztrófavédelmi Igazgatóság Katasztrófavédelmi Hatósági Osztály**

*Véleményt nem küldött.*

1. H**ulladék-gazdálkodásra** kiterjedően *(hulladék-gazdálkodási hatóság)*

**Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Hulladékgazdálkodási Osztály** - TOG/82/00518-7/2024. (2024.05.23.)

Megállapítja, hogy a Tervmódosításhoz kapcsolódóan hulladékgazdálkodási szempontból környezeti vizsgálat lefolytatása nem indokolt.

*A véleményt köszönettel vettük.*

1. Helyi környezet- és természetvédelemre kiterjedően *(a települési önkormányzat jegyzője)*

**Bátaszéki Közös Önkormányzati Hivatal Jegyzője** - I/1409-24/2024. (2024.06.12.)

Megállapítja, hogy a Települési Környezeti Értékelés elkészítését és a környezeti vizsgálat lefolytatását nem tartja szükségesnek.

*A véleményt köszönettel vettük.*

1. A**z épített környezet védelmére kiterjedően***(az állami főépítészi hatáskörében eljáró fővárosi és vármegyei kormányhivatal)*

**Tolna Vármegyei Kormányhivatal Állami Főépítészi Iroda** - TOB/2/00084-2/2024. (2024.05.24.)

Megállapítja, hogy a környezeti vizsgálat lefolytatása az épített környezet védelmére kiterjedően nem indokolt, a települési környezeti értékelés elkészítését nem tartja szükségesnek.

*A véleményt köszönettel vettük.*

1. **Erdővédelemre kiterjedően***(erdészeti feladatkörében eljáró vármegyei kormányhivatal)*

**Baranya Vármegyei Kormányhivatal Agrárügyi Főosztály Erdészeti és Földművelésügyi Osztály** - BA/52/04603-2/2024. (2024.05.27.)

Megállapítja, hogy az erdővédelem tekintetében a Tervmódosítás kapcsán jelentős környezeti hatások nem várhatóak, a környezeti vizsgálat lefolytatása nem szükséges.

*A véleményt köszönettel vettük.*

1. T**alajvédelemre kiterjedően***(talajvédelmi feladatkörében eljáró vármegyei kormányhivatal)*

**Tolna Vármegyei Kormányhivatal Agrárügyi Főosztály** **Növény- és Talajvédelmi Osztály** - TOF/53/00240-2/2024. (2024.05.16.)

Megállapítja, hogy talajvédelmi szempontból környezeti értékelés készítése, környezeti vizsgálat lefolytatása nem indokolt.

*A véleményt köszönettel vettük.*

1. A **termőföld mennyiségi védelmére kiterjedően** *(a földvédelmi feladatkörében eljáró vármegyei kormányhivatal)*

**Tolna Vármegyei Kormányhivatal Földhivatali Főosztály Földhivatali Osztály 5. (Szekszárd)** - 17525-2/2024. (2024.05.15.)

Megállapítja, hogy az ügyben a Tolna Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály rendelkezik hatáskörrel és illetékességgel.

*A véleményt köszönettel vettük.*

1. F**öldtani és ásványvagyon védelemre kiterjedően***(Szabályozott Tevékenységek Felügyeleti Hatósága)*

**Szabályozott Tevékenységek Felügyeleti Hatósága Bányászati és Gázipari Főosztály** - SZTFH-BANYASZ/7254-2/2024. (2024.05.21.)

Megállapítja, hogy a Tervmódosításhoz kapcsolódóan földtani- és ásványvagyon-védelmi környezeti vizsgálat készítése nem szükséges.

*A véleményt köszönettel vettük.*

1. A **természetes gyógytényezők, gyógyhelyek természeti adottságainak védelmére kiterjedően** *(a népegészségügyi feladatkörében eljáró Budapest Főváros Kormányhivatala)*

**Budapest Főváros Kormányhivatala Népegészségügyi Főosztály Közegészségügyi Osztály 1.** - BP/FNEF/02841-2/2024. (2024.05.23.)

Megállapítja, hogy a településen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik.

*A tájékoztatást köszönettel vettük.*

1. Kulturális örökség (műemlékvédelem, régészet) védelmére kiterjedően *(Budapest Főváros Kormányhivatala)*

**Budapest Főváros Kormányhivatala Építésügyi és Örökségvédelmi Főosztály Örökségvédelmi Osztály** - BP/2602/00466-2/2024. (2024.06.07.)

Az Építési és Közlekedési Minisztérium által vezetett közhiteles örökségvédelmi nyilvántartás (továbbiakban: Nyilvántartás) aktuális adatai alapján megállapítja, hogy a módosítási területeken régészeti lelőhely nem ismert, műemlék, műemléki terület nem található. A környezeti vizsgálat lefolytatását az alábbi megjegyzéssel nem tartja szükségesnek.

Amennyiben a beruházás *a kulturális örökség védelméről* szóló 2001. évi LXIV. törvény 23/C. § (1) bekezdése szerint ún. nagyberuházás, úgy a beruházónak előzetes régészeti dokumentációt (továbbiakban: ERD) kell készíttetnie.

*A véleményt köszönettel vettük.*

1. K**émiai biztonságra kiterjedően***(az országos tisztifőorvos)*

**Nemzeti Népegészségügyi és Gyógyszerészeti Központ** - NNGYK/23914-2/2024. (2024.05.14.)

Megállapítja, hogy a környezeti vizsgálat elvégzését nem tartja szükségesnek.

*A véleményt köszönettel vettük.*

1. S**úlyos ipari balesetek megelőzésére kiterjedően***(a vármegyei katasztrófavédelmi igazgatóság)*

**Tolna Vármegyei Katasztrófavédelmi Igazgatóság Katasztrófavédelmi Hatósági Osztály** - 36700/631-1/2024. (2024.04.16.)

Megállapítja, hogy a Tervmódosítás kapcsán a Hatóság érintettsége nem áll fenn.

*A véleményt köszönettel vettük.*



Bátaszék, 2024. június 14.

Az összefoglalót készítette: Béres István

főépítész